|  |  |
| --- | --- |
| **Afdeling/Følgegruppe:** |  |
| Journal nr.:  |  |
| Udarbejdet af: | Anette Filtenborg og Magnus Falby |
| E-mail:  | aneki@vejen.dk og Magnus.Falby@rsyd.dk  |
|  |  |
| Dato: | 28. april 2025 |
|  |

Referat

|  |  |
| --- | --- |
| **Møde:** | Den tværsektorielle rådgivende SAM:BO-arbejdsgruppe |
| **Tidspunkt:** | 23. april 2025 kl. 13.30– 15.30 |
| **Sted:** | Virtuelt møde |

|  |  |
| --- | --- |
| **Deltagere:** | Anette Førgaard (kommunal formand) (mødeleder)Joan Granerud (regional formand)Susanne Magaard (repræsentant fra Psykiatrisygehuset)Vakant (repræsentant fra Regional IT) Birgitte Baun Leegaard Krogsøe, (repræsentant fra Sydvestjysk Sygehus)Jette Wensien (repræsentant fra Odense Universitetshospital)Lotte Kvist Duve (repræsentant for Sygehus Lillebælt) Tove Larsen (repræsentant fra Sygehus Sønderjylland)Pia Nørup Hansen (kommunal repræsentant fra Sundhedsklynge Lillebælt)Lea Qvist Jensen (kommunal repræsentant fra Sundhedsklynge Vestjylland)Helle Snitkjær Meinhardt (kommunal repræsentant fra Sundhedsklynge Sønderjylland)Katja Hylleberg (kommunal repræsentant fra Sundhedsklynge Fyn) Linda Sand, Aabenraa Kommune, (Repræsentant Revisionsgruppen)Anette Filtenborg (kommunal sekretær)Magnus Falby (regional sekretær) |
|  |  |

**Afbud:**

Julie Engelbrecht (regional jurist)

Annemarie Heinsen (repræsentant fra Praksis)

Laura Nissen, (kommunal jurist)

**Pkt. 1. Velkommen**

Præsentationsrunde og velkommen til Birgitte Baun Leegaard Krogsøe, som er repræsentant fra Sydvestjysk Sygehus og Magnus Falby, som er ny regional sekretær for arbejdsgruppen.

**Pkt. 2. Status på de afholdte undervisningsdage**

Revisionsgruppen giver en orientering på de afholdte undervisningsdage.

Tilbagemelding fra repræsentanterne i den rådgivende SAM:BO arbejdsgruppe, som har deltaget på undervisningsdagene.

Er der drøftelser eller opmærksomhedspunkter fra undervisningsdagene, som vi skal tage op her i den rådgivende SAM.BO arbejdsgruppe.

Indstilling:

Den rådgivende SAM:BO arbejdsgruppe orienteres og drøfter mulige spørgsmål og opmærksomhedspunkter.

**Referat:**

Generelt om undervisningsdagene

* To undervisningsdage i hver sundhedsklynge
* I alt har omkring 500 – 550 medarbejdere fra kommunerne og sygehusene været igennem undervisningen.
* PÅ undervisningsdagene blev SAM:BO aftalen gennemgået og der blev arbejdet med fire cases, hvor elementerne fra den reviderede SAM:BO aftale skulle bruges.
* Stemningen har på alle undervisningsdage været god - masser af spørgsmål og engagerede deltagere, som fik nogle gode drøftelser omkring casene.
* Undervisningsmaterialet er tilgængeligt på SAM:BO hjemmesiden. Deltagerne fik gennemgået hjemmesiden som det sidste på undervisningsdagene.

Opsamling på spørgsmål

På undervisningsdagene var der flere spørgsmål, som gik igen mellem dagene. Spørgsmålene handlede bla. om:

* På flere af undervisningsdagene blev der stillet spørgsmål til følgende tekst er rigtig eller skal tages ud?

*Hvis der er ændringer til indholdet i forhold til tidligere afsendt indlæggelsesrapport, skal det ud for de ændrede oplysninger tydelig angives med ”Dato” og ”NYT”.*

* På flere af undervisningsdagene blev der stillet spørgsmål til medicin.

I SAM:BO aftalen står der: *Borgeren skal så vidt muligt medbringe sin medicin i den form den har f.eks. dosispakket eller original emballage, når borgeren har ophold på sygehuset.*

De spørgsmål og kommentar, som kom var:

* + Spørgsmål i fht om medicin - og hvor meget medicin der skal sendes med ved indlæggelse?
* Sygehuset anvender kun den medsendte medicin, hvis borgeren får special medicin, samt øjendråber og inhalationsmedicin.
* Opmærksomhed når borgeren går fra en indlæggelse og til ophold på en midlertidig plads. Hvordan fremskaffes medicinen i de situationer?
* Borgerens medicin dosispakkes på sygehuset. Medicin, som har været i borgerens eget hjem, må ikke komme ind på Apoteket. Ved overgangen til nyt OUH vil alt medicin på sygehuset blive dosispakket. Esbjerg Sygehus har allerede en medicinrobot.
* Ved udskrivelse – udgift for borgeren, hvis der sker mange ændringer i medicinen under indlæggelsen, eks. hvis man lige har fået en ny rulle dosispakket medicin, som så skal smides ud.

På mødet blev det aftalt, at begge spørgsmål dagsordensættes til drøftelse på det næste møde i den Rådgivende SAM:BO arbejdsgruppe.

På undervisningsdagene var der desuden flere spørgsmål omkring transport samt oplysninger omkring socialpsykiatriske indsatser.

* Oplysninger om de socialpsykiatriske indsatser går ikke med i den automatiske indlæggelsesrapport. Hvordan sikrer vi kommunikationen fra kommune til sygehus omkring borgerens behov og indsatser inden for det socialpsykiatriske område?
* Transport efter udskrivelse – hvordan sikrer vi bestilling af den rigtige transport og sikrer at der er nogen til at tage imod borgeren ved hjemkomst, herunder opmærksomhed på bolig- og adgangsforhold tidligt i forløbet samt brugen af pårørende til at modtage borgeren ved hjemkomst.

På mødet blev det aftalt, at en ad-hoc gruppe arbejder videre med spørgsmålet omkring transport, se mere under referatet fra pkt. 5.

Spørgsmålet omkring socialpsykiatriske indsatser besvares i en FAQ. Den Rådgivende SAM:BO arbejdsgruppe drøfter og godkender forslaget til FAQen på næste møde.

Flere gange på undervisningsdagene blev det nævnt, at der kan opstå forkert registrering ved indlæggelse

* Eks. hvis borgeren registreres forkert eks. indlagt i FAM og derefter afsluttet fra FAM men samtidigt indlagt på en anden afdeling. Problemet opstår, når FAM udskriver i stedet overfører til anden afdeling. Kommunen kan manuelt registrer borgeren indlagt, men får så ikke en advis om udskrivelse.
* Eks. år borgeren overflyttes fra en afdeling til en anden eks. borgerens registreres udskrevet fra Sønderborg men blot overflyttes til Aabenraa. Hvis ikke kommunen informeres om overflyttes vedr. korrespondance, så kan kommunen tror, at borgeren er udskrevet og igen planlægger indsatser.

Revisionsgruppen har vurderet, at dette er en problemstilling, som skal håndteres lokalt.

**Pkt. 3. Retningslinjer omkring kommunikation mellem kommuner og almen praksis**

I afsnit 1.0. Baggrund i den reviderede SAM:BO-aftale står der at:

*Denne samarbejdsaftale beskriver rammerne for kommunikation og planlægning mellem kommuner, sygehuse og almen praksis i tværsektorielle borgerforløb. Aftalen beskriver samarbejdet om akutte og planlagte indlæggelser og udskrivelser, skadestueforløb samt indsatser før og efter en eventuel indlæggelse eller et ambulant forløb. Aftalen favner alle borgere, uanset alder og diagnose, undtagen socialpædagogiske indsatser til børn under 18 år.*

*Aftalen gælder for de 22 kommuner, de somatiske sygehuse, Psykiatrisygehuset samt almen praksis i Region Syddanmark. Aftalen gælder som udgangspunkt ikke i samarbejdet med private aktører*

Varde Kommune spørger ind til om korrespondancemeddelelser mellem kommunerne og almen praksis, hvor borgeren ikke har haft et forløb på sygehuset er omfattet af SAM:BO-aftalen.

* Fx en kommunikation mellem praktiserende læge og den kommunale sygepleje.
* Fx en kommunikation mellem praktiserende læge og en demenskonsulent.

Hvis disse korrespondancemeddelelser er omfattet af SAM:BO-aftalen, hører de så under de korrespondancemeddelelser, der skal læses kl. 07.00, kl. 15.00 og kl. 23.00 eller hører de under øvrige meddelelser, der skal læses løbende på hverdage?

Ligeledes spørges der ind til, om henvisninger og lignende MedCom meddelelser mellem kommuner og almen praksis er omfattet af SAM:BO-aftalen.

Hvis disse korrespondancemeddelelser er omfattet af SAM:BO-aftalen, hører de så under MedCom standarder, der skal læses løbende på hverdage?

Indstilling:

Den rådgivende SAM:BO arbejdsgruppe

* Drøfter spørgsmålene og opmærksomhedspunkter hertil.
* Drøfter om der er enighed om svaret på spørgsmålene
* Beslutter hvordan vi formidler svarene ud.

**Referat:**

På mødet blev følgende drøftet:

* Korrespondancer fra almen praksis – hvornår skal de læses? Er kommunen også forpligtet til at læse korrespondancer fra almen praksis kl. 07.00, 15.00 og 23.00.
* I SAM:BO aftalen står der under afsnittet om korrespondancer følgende:

*Korrespondancemeddelelsen er en MedCom-standard, som bidrager til gensidigt at sikre kommunikationen mellem kommune, sygehus og almen praksis omkring borgeren og dennes forløb. Det er en fritekstbaseret standard.*

*Kommunerne har faste læsetider for korrespondancemeddelelserne. Det er kl. 07.00, kl. 15.00 og kl. 23.00.*

* Almen praksis har ifølge deres overenskomst tre dage til at læse korrespondancer.
* Odense har tidligere undersøgt det, her var svaret at jf. overenskomsten, skal man tilstræbe, at svar tiden på korrespondancer gensidigt er tre dage. Handler det om noget akut, skal der ringes.
* Oplevelsen fra undervisningsdagene er, at der er lavet forskellige aftaler med almen praksis i nogle kommuner.
* Der er forskel på, om kommunerne kan se, om korrespondancen er fra almen praksis eller fra sygehuset. Kommuner med Nexus kan se, hvor korrespondancen kommer fra uden at åbne den. Kommuner med Cura skal åbne korrespondancen, før de kan se, hvem der har afsendt den.
* I den nuværende SAM:BO aftale står der, at korrespondancer skal håndteres kl. kl. 07.00, 15.00 og 23.00. Dette er videreført i den reviderede SAM:BO aftale. Der er i den nuværende SAM:BO aftale ikke skelnet mellem, hvem der har afsendt korrespondancen.

Opsamling på punktet:

* Der er brug for at få en ensrettet arbejdsgang i kommunerne omkring det.
* Magnus tager spørgsmålet med til Praksisafdelingen i regionen og undersøger, hvad svaret er herfra.
* Konklusionen fra mødet er, at læsetidspunkterne kl. 07.00, kl. 15.00 og kl. 23.00 også gælder for korrespondancerne, som er afsendt fra almen praksis.

**Pkt. 4. Tilretninger til SAM:BO aftalen på baggrund af Ældreloven**

Ældreloven er den nye hovedlov for ældrepleje og -omsorg, som tilvejebringer de lovgivningsmæssige rammer for fremtidens ældrepleje. Formålet med loven er at sikre at ældreplejen, der – med udgangspunkt i den enkelte borgers aktuelle livssituation og behov – understøtter en alderdom, som er præget af mest mulig livsglæde, selvhjulpenhed og tid til omsorg og nærvær.

Med ældreloven indføres helhedspleje og borgernær visitation. Helhedspleje indebærer, at hjælpen og plejen til den ældre skal tilbydes som et sammenhængende pleje- og omsorgsforløb, der kan tilpasses efter borgerens aktuelle behov. Det skal ske i dialog mellem medarbejderen, den ældre og de pårørende.

Ældreloven træder i kraft den 1. juli 2025.

Med implementering af Ældreloven er der brug for mindre tilretninger i SAM:BO-aftalen. Se bilag 1, med forslag til tilretninger.

Indstilling:

Den rådgivende SAM:BO arbejdsgruppe drøfter om forslagene til ændringer er dækkende.

Den rådgivende SAM:BO arbejdsgruppe godkender, at de foreslåede tilretninger sendes til orientering ved arbejdsgruppens kontaktdirektører, som må beslutte, om tilretningerne kræver fornyet godkendelse i Strategisk Sundhedsstyregruppe.

**Referat:**

På mødet blev følgende drøftet:

* Der vil fra 1. juli ske ændringer i de oplysninger, som sygehuset modtager. Fremover vil det kun fremgå, hvilket forløb borgeren modtager indsatser efter, ikke hvilke konkrete indsatser borgeren modtager. Der skal i stedet tages udgangspunkt i funktionsevnetilstanden, som kommunerne skal sikre, er opdaterede.
* Odense Kommune har meldt ind til KMD, at det forventeligt vil komme til at skabe problemer.
* Budskabet fra mødet er – hav tålmodighed, kommunerne ved godt, at det kommer til at give udfordringer for sygehusene.
* Fælles opmærksomhed på hvordan kommuner og sygehuset bedst sikrer hinanden den rette information.
* Der var en drøftelse, om muligheden for at gruppen ville rette en fælles henvendelse til MedCom, for at få dem til at præcisere at der er udfordringer på området.

Opsamling på punktet:

* Forslagene til tilretninger godkendes. Versionen med tilretninger gøres tilgængelige på hjemmesiden i sidste halvdel af juni.

**Pkt. 5. Revision af notat vedr. reglerne for befordring ifm. sygehusbehandling samt ansvarsfordelingen mellem region og kommuner**

Den rådgivende SAM:BO gruppe drøftede på deres møde d. 30. november 2021 vedhæftede notet vedr. reglerne for befordring ifm. sygehusbehandling samt ansvarsfordelingen mellem region og kommuner. Notat blev endnu engang drøftet på mødet i den Rådgivende SAM:BO arbejdsgruppe d. 21. juni 2022 efter en drøftelse af samme emne i Følgegruppen for Behandling og Pleje.

I forbindelse med gennemgang af de dokumenter, som skal være tilgængelige på den nye SAM:BO hjemmeside, er Revisionsgruppen blevet opmærksomme på, at der er sket ændring i lovgivningen siden udarbejdelsen af notatet.

Julie Engelbrecht (regional jurist) og Laura Nissen (kommunal jurist) har sammen med deres kollegaer tilrettet dokument, så det er opdateret med nuværende lovgivning.

De steder i notatet, hvor der henvises til Styrelsen for Patientklager (STPK) praksissammenfatning og tidligere afgørelser, er slettet, da STPK siden nytår ikke længere har kompetencen til at behandle klager over befordringer og derfor har STPK slettet praksissammenfatningen og tidligere afgørelser fra deres hjemmeside. Dette fremgår af lov nr. 1673 af 30/12/2024 om ændring af lov om klage- og erstatningsadgang indenfor sundhedsvæsenet og sundsloven, hvorefter tidligere kel § 6, nr. 13 ophævedes.

Ændringerne er indarbejdet i vedhæftede notat, se bilag.

Indstilling:

Den Rådgivende SAM:BO arbejdsgruppe drøfter og godkender de indarbejdede ændringer.

**Referat:**

På mødet blev det foreslået, at der nedsættes en ad-hoc gruppe, som udarbejder et nyt dokument med vejledning omkring transport, herunder med svar på de udfordringer der kan opstå i forbindelse med transport, særligt i forhold til borgerens bolig- og adgangsforhold.

Ad-hoc gruppen kommer til at bestå af:

* Joan Granerud
* Jette Wensien
* Helle Snitkjær Meinhardt
* Katja Hylleberg
* Lotte Kvist Duve – melder evt. en medarbejder ind

Ad-hoc gruppen betjenes af sekretariatet, som sender en doodle ud for et første møde.

**Pkt. 6. Evaluering af virkninger af den reviderede SAM:BO aftale.**

På mødet ønskes en drøftelse af, hvordan vi kan evaluere på den virkning, som implementeringen af den reviderede SAM:BO aftale har.

* Evaluering af både positive og negative virkninger af de forandringer, som er beskrevet i den reviderede SAM:BO aftale.
* Hvordan kan/skal vi følge op på, om der er behov for mindre tilretninger af SAM:BO aftalen på baggrund af evalueringen.

Indstilling:

Den Rådgivende SAM:BO arbejdsgruppe drøfter, hvordan processen for evaluering af virkninger af den reviderede SAM:BO aftale kan se ud.

**Referat:**

På mødet blev følgende drøftet:

* Hvordan skal vi løbende evaluere implementeringen af den reviderede SAM:BO-aftale.
* Der er en forventning om, at møderne resten af 2025, vil komme til at have et særligt fokus på implementeringen af den reviderede SAM:BO aftale.

Følgende blev aftalt.

* Den Rådgivende SAM:BO arbejdsgruppe drøfter på deres møder de henvendelser, som kommer omkring implementeringen af den reviderede SAM:BO aftale, det kan omhandle både positive og negative virkninger af de forandringer, som er beskrevet i den reviderede SAM:BO aftale, samt spørgsmål til forståelsen af aftalen. Input meldes løbende ind til sekretariatet.
* Den Rådgivende SAM:BO arbejdsgruppe beder sundhedsklyngerne om at melde tilbage, hvordan det går med implementeringen af SAM:BO aftalen, det kan evt. ske inden det sidste møde i 2025 i den Rådgivende SAM:BO arbejdsgruppe.
* Revisionsgruppen nedlægges og arbejdet flyttes tilbage i den Rådgivende SAM:BO arbejdsgruppe. På næste møde i den rådgivende SAM:BO arbejdsgruppe drøftes, om der skal udarbejdes videomateriale med en gennemgang af SAM:BO aftalen, hvilket Revisionsgruppen tidligere har drøftet. Ligeledes kan drøftes hvordan e-læringsmaterialet fra Sygehus Lillebælt kan udbredes.

**Pkt. 7. Eventuelt**

**Referat**

Katja tilbyder at fortælle om de robotløsninger, som Odense Kommune har udarbejdet. Man er velkommen til at kontakte Katja.